## Vicente Martínez Mus visita les instal·lacions del CEAM per a conéixer les seues investigacions mediambientals i de canvi climàtic

*** El conseller de Medi Ambient ha destacat el paper d’esta entitat “per a augmentar el coneixement i adaptar-nos a la nova realitat marcada pel canvi climàtic”**

El conseller de Medi Ambient, Infraestructures i Territori, Vicente Martínez Mus, ha visitat les instal·lacions del Centre d’Estudis Ambientals del Mediterrani (CEAM) per a conéixer les investigacions especialitzades en matèria mediambiental i sobre les conseqüències del canvi climàtic, que centra el treball d’este organisme dependent de la Generalitat.

Durant la seua visita, Martínez Mus ha destacat el paper d’esta entitat “per a augmentar el coneixement i adaptar-nos a una nova realitat marcada pel canvi climàtic” i ha examinat les investigacions que es duen a terme en les àrees d’investigació forestal, efectes dels contaminants i cicle de carboni, química atmosfèrica, dinàmica de contaminants i meteorologia i climatologia, així com de projectes específics com el que analitza l’impacte de les illes de calor.

Fecha: 30/07/2024